b'\n_START_ARTICLE_\nTarpeian kallio\n_START_PARAGRAPH_\nTarpeian kallio, my\xc3\xb6s Tarpejin kallio, (lat. rupes Tarpeia, Saxum Tarpeium ital. la rupe Tarpea) on Rooman Capitolium-kukkulan etel\xc3\xa4puolella oleva jyrkk\xc3\xa4 rinne. Rooman tasavaltalaisajalla jyrk\xc3\xa4nnett\xc3\xa4 k\xc3\xa4ytettiin teloituspaikkana. Murhaajat ja petturit surmattiin heitt\xc3\xa4m\xc3\xa4ll\xc3\xa4 heid\xc3\xa4t kallion laelta alas._NEWLINE_Kallio on saanut nimens\xc3\xa4 vestaali Tarpeian mukaan, joka petti roomalaiset avaamalla kaupungin portit sabiineille. H\xc3\xa4n oli sopinut sabiinien kanssa ett\xc3\xa4 jos h\xc3\xa4n avaa portit he antaisivat h\xc3\xa4nelle sen mit\xc3\xa4 he k\xc3\xa4yttiv\xc3\xa4t vasemmassa k\xc3\xa4dess\xc3\xa4\xc3\xa4n eli kultaiset rannerenkaat. Sabiinit kuitenkin surmasivat Tarpeian kilvill\xc3\xa4\xc3\xa4n ja heittiv\xc3\xa4t h\xc3\xa4nen ruumiinsa alas kalliolta. Tarinasta on kuitenkin monta eri versiota.'